EkBass/fiwiki-20250220-pages-articles huggingface dataset:
Karl Emil Primus-Nyman

Karl Emil Primus-Nyman (9. kesäkuuta 1887 Helsinki – 22. joulukuuta 1947 Helsinki) oli suomalainen toimittaja. __NOTOC__ ==Ura== Primus-Nyman osallistui 1900-luvun alussa aktivistien toimintaan. Hänestä tuli vuonna 1906 Suomen ruotsalaisen työväenliiton sihteeri ja Arbetet-lehden toimitussihteeri. Vuonna 1907 Primus-Nyman tuomittiin ensimmäisenä suomalaisena toimittajana vankeuteen majesteettirikoksesta. Primus-Nyman toimi vuodesta 1908 lähtien Lontoossa useiden pohjoismaisten lehtien kirjeenvaihtajana, näiden lehtien joukossa oli myös suomalaisia porvarillisia lehtiä, kuten Hufvudstadsbladet, Helsingin Sanomat ja Uusi Suometar. Primus-Nyman joutui palaamaan Suomeen 1914 ensimmäisen maailmansodan puhjettua ja hän oli sitten vuodesta 1915 alkaen Pietarissa erään venäläisen vakuutusyhtiön palveluksessa. Suomen sisällissodan alettua Primus-Nyman tarjoutui toimimaan välittäjänä sodan osapuolten välillä mutta valkoiset kieltäytyivät tarjouksesta. Sodan jälkeen Primus-Nyman siirtyi Murmanskiin ja toimi siellä suomalaisten punaisten ja liittoutuneiden yhdyshenkilönä. Hän värväytyi brittien kuninkaallisen merijalkaväen (Royal Marines) palvelukseen ja oli 1918–1919 Murmanskin brittiläisten joukkojen salaisen palvelun ja sotapoliisin päällikkönä. Primus-Nyman saapui keväällä 1919 Englantiin brittiläisellä sukellusveneellä ja toimi joitain vuosia kirjeenvaihtajana Englannissa. Primus-Nyman oli sitten vuodesta 1922 alkaen Kulutusosuuskuntien keskusliiton ulkomaanosaston päällikkönä ja Kuluttajain lehden toimittajana. Hän meni samana vuonna naimisiin näyttelijä Aarne Orjatsalon sisaren kanssa. Primus-Nymanin veli oli farmaseutti Karl Gustaf Konrad Nyman. == Teoksia == * En resa till Sveaborg under dess senaste bombardemang. Helsingfors 1906 * Syndabarn: Skisser och berättelser. Robert Edgrens förlag, Petrograd 1916 * En hjälte och en stackare. Åbo 1923 == Lähteet == ==Kirjallisuutta== * Luokka:Suomalaiset toimittajat Luokka:Vuonna 1887 syntyneet Luokka:Vuonna 1947 kuolleet Luokka:Sortokausien aktivistit
Leslie Copeland

Leslie Copeland (s. 23. huhtikuuta 1988 Tavua) on fidžiläinen keihäänheittäjä. Hän edustaa Qeii Track Club -seuraa. Copelandin isä kuoli Leslien ollessa yhdeksänvuotias. Perhe oli varsin köyhä, mutta Copeland pystyi tätinsä tuella käymään peruskoulun ja high schoolin. Hän kiinnostui keihäänheitosta high schoolissa, ja kehittyi Fidžin tuonhetkisen ennätysmiehen James Gouldingin valmennuksessa. Copeland karsiutui loppukilpailusta Marrakechin alle 18-vuotiaiden MM-kilpailuissa 2005. Hän sijoittui Pekingin alle 20-vuotiaiden MM-kilpailuissa 2006 seitsemänneksi ikäluokan Fidžin ennätystuloksella 73,13. Hän sai hopeaa Etelä-Tyynenmeren kisoissa Apiassa 2007 tuloksella 69,84 ja heitti kotimaansa miesten ennätyksen 76,93 Nouméassa 17. lokakuuta 2009. Copeland voitti Oseanian-mestaruuden Cairnsissa 2010 tuloksella 75,08. Hän paransi Fidžin ennätyksen lukemiin 76,95 Nouméassa lokakuussa 2010. Hän heitti Shenzhenin universiadien 2011 karsinnassa uuden kotimaansa ennätyksen 80,45. Tulos rikkoi Lontoon olympialaisten B-tulosrajan, ja hänestä tuli kaikkien aikojen toinen olympialaisten yleisurheilun tulosrajan rikkonut fidžiläisurheilija. Universiadien loppukilpailussa hän sijoittui kuudenneksi. Saman vuoden Daegun MM-kilpailuissa hän karsiutui loppukilpailusta. Copeland karsiutui Lontoon olympialaisten 2012 loppukilpailusta. Hän oli karsinnan 13:s tuloksella 80,19. Hän karsiutui loppukilpailusta myös Moskovan MM-kilpailuissa 2013. == Kausien parhaat heitot == * 2006 73,13 Peking 19.8. * 2007 69,84 Apia 5.9. * 2008 74,40 Melbourne 21.2. * 2009 76,93 Noumea 17.10. * 2010 76,95 Noumea 16.10. *2011 80,45 Shenzhen 17.8. * 2012 80,19 Lontoo 8.8. * 2013 76,87 Papeete 4.6. == Lähteet == Luokka:Fidžiläiset keihäänheittäjät Luokka:Vuonna 1988 syntyneet Luokka:Elävät henkilöt
Welcome to the Morbid Reich

Welcome to the Morbid Reich on puolalaisen death metal-yhtye Vaderin yhdeksäs studioalbumi, joka julkaistiin 12. elokuuta 2011. == Kappaleet == # # # # # # # # # # # # # # == Kokoonpano == * Peter – kitarat, bassokitara, laulu * Paul – rummut * Spider – kitarat == Arvostelut == * Blabbermouth: Blabbermouth: CD review * Imperiumi.net: Imperiumi.net: Levyarvio * Kaaoszine: 7/10 * Soundi: Soundi: Levyarvio == Lähteet == ==Aiheesta muualla== * * Luokka:Vaderin albumit Luokka:Vuoden 2011 albumit
Harjavallan hautausmaa

thumb|250px|Harjavallan kirkko, sankarihaudat Harjavallan sankarivainajille 1939–1940 ja 1941–1944 Harjavallan hautausmaa sijaitsee Harjavallassa Siltatien varrella osoitteessa Kirkkokatu 3. Hautausmaalla on arkkuhautoja, uurnahautoja, muistolehto ja sankarivainaja- alue sekä punaisten muistomerkki. Sankarivainaja-alueella on Emil Cedercreutzin veistämä patsas Vartijasotilas 1940. Hautausmaan joenpuoleisen pysäköintialueen tuntumassa on vuonna 1990 paljastettu sotaanlähdönSotaanlähdön muistomerkki . ja sillanrakentajien muistomerkki.Veistoksia Harjavallassa Hautausmaata on laajennettu historian aikana tarpeen mukaan. Nykyisessä hautausmaassa erottuu selvästi kolme erilaista aluetta. Vanha hautausmaa Vanhan kirkon ympäristössä, 1991 rakennettu joen puoleinen hautausmaa sekä uusin Sammallehdon hautausmaa, minkä Turun piispa Kaarlo Kalliala vihki käyttöön Harjavallan seurakunnan piispantarkastuksen yhteydessä 17. syyskuuta 2017.Hautausmaa Hautausmaalla on kaksi kirkkoa, uusi Kaikkien autuuksien kirkko ja vanha puukirkko. Harjavallan hautausmaalle on haudattu muun muassa kirjailija Emil Nervander. ==Lähteet== * Harjavallan seurakunta, hautausmaa ===Viitteet=== Luokka:Suomen hautausmaat Luokka:Harjavalta
Alavieskan Lapsikuoro

Alavieskan Lapsikuoro on suomalainen kuoro, joka on perustettu 1968Sulasolin vuosi 2010 2010. Kuoro on tehnyt Finlandia-levymerkille yhden albumin. ==Diskografia== * Laula ja soita Finlandia nea-lp 13 (PSO, 1971) ==Lähteet== ==Aiheesta muualla== * Luokka:Suomalaiset lapsikuorot Lapsikuoro
Länsi-Lothian

Länsi-Lothian (, , ) on yksi Skotlannin 32:sta hallintoalueesta (council area). Siellä on arviolta 178 550 asukasta (vuonna 2015) ja sen pinta-ala on 427 neliökilometriä. Hallintoalue syntyi vuonna 1996, kun Lothianin alue jaettiin uudelleen. == Kyliä ja kaupunkeja == *Abercorn *Addiewell *Armadale *Bathgate *Blackburn *Blackridge *Breich *Bridgend *Broxburn *Dechmont *East Calder *East Whitburn *Ecclesmachan *Fauldhouse *Greenrigg *Kingscavil *Kirknewton *Linlithgow *Livingston *Longridge *Mid Calder *Newton *Philpstoun *Polbeth *Pumpherston *Seafield *Stoneyburn *Threemiletown *Torphichen *Uphall *Uphall Station *West Calder *Westfield *Whitburn *Wilkieston *Winchburgh == Lähteet == == Aiheesta muualla == *Hallintoalueen internetsivut *
Cardinals Folly

Cardinals Folly on helsinkiläinen doom metal -yhtye. Yhtye on toiminut vuodesta 2004, vuosina 2004–2007 nimellä The Coven, jolla se julkaisi kaksi demoa ja yhden live-äänitteen. Vuodesta 2007 alkaen nykyisellä nimellään toimineena yhtye on julkaissut neljä pitkäsoittoa, Such Power is Dangerous! (Shadow Kingdom Records, 2011), Our Cult Continues! (Shadow Kingdom Records, 2014), Holocaust of Ecstasy & Freedom (Shadow Kingdom Records, 2016) ja "Deranged Pagan Sons" (Nine/Topillo Records, 2017) ja kaksi EP:tä Heretic's Hangover (2008) ja Orthodox Faces (2009), jotka julkaistiin uudelleen bonuskappaleiden kera kokoelmalevyllä Strange Conflicts of The Past (Shadow Kingdom Records, 2013). == Kokoonpano == * Count Karnstein – basso, laulu * J. Nordic Wrath – kitara * J. Battle Ram – rummut == Diskografia == === Studioalbumit === * Such Power is Dangerous! (Shadow Kingdom Records, 2011) * Our Cult Continues! (Shadow Kingdom Records, 2014) * Holocaust of Ecstasy & Freedom (Shadow Kingdom Records, 2016) * "Deranged Pagan Sons" (Nine/Topillo Records, 2017) * Cardinals Folly/Purification – Possessed In The Ritual Grove Split (2022) === Kokoelmalevyt === * Strange Conflicts of The Past (Shadow Kingdom Records, 2013) === EP:t === * Heretic's Hangover(2008) ja Orthodox Faces (2009) ==Lähteet== ==Aiheesta muualla== *Wikimetal: Cardinals Folly Luokka:Suomalaiset doom metal -yhtyeet
Marita Antsola

Marita Antsola (oik. Marita Kaija Tellervo JamaLauluja-levy ) on suomalainen laulaja, säveltäjä ja sanoittaja, joka teki Finnlevy-levymerkille yhden pitkäsoiton. ==Diskografia== * Lauluja (Finnlevy, 1971) ==Lähteet== ==Aiheesta muualla== * Luokka:Suomalaiset laulajat Luokka:Suomalaiset lauluntekijät Luokka:Suomalaiset säveltäjät Luokka:Suomalaiset sanoittajat Luokka:Syntymävuosi puuttuu Luokka:Elävät henkilöt
Midlothian

Midlothian (, ) on yksi Skotlannin 32:sta hallintoalueesta (council area). Siellä on arviolta 87 390 asukasta (vuonna 2015) ja sen pinta-ala on 354 neliökilometriä. Hallintoalue syntyi vuonna 1996, kun Lothianin alue jaettiin uudelleen. == Kyliä ja kaupunkeja == *Auchendinny *Bilston *Bonnyrigg *Borthwick *Carrington *Dalkeith *Danderhall *Easthouses *Edgehead *Fala *Fushiebridge *Gorebridge *Gowkshill *Hillend *Howgate *Lasswade *Leadburn *Loanhead *Mayfield *Millerhill *Milton Bridge *Newbattle *Newtongrange *Nine Mile Burn *North Middleton *Pathhead *Penicuik *Rosewell *Roslin *Shawfair *Silverburn *Temple == Lähteet == == Aiheesta muualla == *Hallintoalueen internetsivut *
Annika Rikberg

Annika Josefina Rikberg (s. 21. joulukuuta 1981 Porvoo) on suomalainen keskimatkojen juoksija. Hän saavutti 800 metrin ja 1 500 metrin juoksuissa ulkoradoilla viisi ja sisäradoilla kolme SM-mitalia. Seuratasolla hän edusti Porvoon Akillesta. == Saavutukset == * Ulkoradoilla ** SM-hopeaa 800 metrillä 2004 ** SM-pronssia 800 metrillä 2006 ja 2008 ** SM-pronssia 1 500 metrillä 2006 ja 2008 * Sisäradoilla ** SM-kultaa 1 500 metrillä 2006 ** SM-hopeaa 800 metrillä 2006 ** SM-pronssia 800 metrillä 2005 == Ennätykset == * 800 metrin juoksu: 2.04,45 (2004) * 1 500 metrin juoksu: 4.16,61 (2008) == Lähteet == * == Aiheesta muualla == *Annika Rikbergin verkkosivut Luokka:Suomalaiset keskimatkojen juoksijat Luokka:Vuonna 1981 syntyneet Luokka:Elävät henkilöt
Ami Arvola

Aimo "Ami" Arvola (s. 1957 tai 1958) on suomalainen uransa lopettanut laulaja, joka levytti Fonovox-levy-yhtiölle yhden albumin ja singlen. Hän on kotoisin Kemijärveltä. Aimo Arvolan isä oli kirjailija ja opettaja Oiva Arvola. Aimo Arvola on myöhemmin asunut puolisonsa Outin kanssa Rovaniemellä. Arvolan poika Antti Arvola on myös esiintynyt laulajana. ==Diskografia== * ==Lähteet== ==Aiheesta muualla== * Luokka:Suomalaiset laulajat Luokka:Syntymävuosi puuttuu Luokka:Elävät henkilöt
Camus

Camus voi tarkoittaa seuraavia: *Camus, ranskalainen konjakkimerkki *Camus, sukunimenä: **Albert Camus (1913–1960), ranskalainen kirjailija, lehtimies ja filosofi, Nobelin kirjallisuuspalkinnon saaja **Armand-Gaston Camus (1740–1804), ranskalainen vallankumousvaikuttaja **Carlos Marcio Camus Larenas (1927–2014), chileläinen katolinen piispa **Fabien Camus (s. 1985), ranskalais-tunisialainen jalkapalloilija **Matilde Camus (1919–2012), espanjalainen runoilija **Renaud Camus (s. 1946), ranskalainen kirjailija. Luokka:Luettelot henkilöistä sukunimen mukaan
Ami Arvola (albumi)

Ami Arvola on suomalaisen Ami Arvolan studioalbumi vuodelta 1977. ==Kappaleet== ;A-puoli # # # # # # ;B-puoli # * # # # # # Luokka:Vuoden 1977 albumit Luokka:Suomalaiset pop rock -albumit
Nuoliaistokot

Nuoliaistokot (Rhyacichthyidae) on tokkokalojen lahkoon (Gobiiformes) kuuluva kalaheimo. Nuoliaistokot ovat asialaisia makean veden kaloja. ==Lajit ja anatomia== Nuoliaistokkojen heimoon luetaan kaksi sukua ja yhteensä kolme lajia: nuoliaistokko (Rhyacichthys aspro), Rhyacichthys guilberti sekä Protogobius attiti. Nuoliaistokot kasvavat korkeintaan 32 cm:n pituisiksi. Kalojen pää on litteä ja suu on pään alapuolella. Pään alapuolella on myös vatsaevistä muodostunut imulevy. Selkäeviä on kaksi ja rintaevät ovat kookkaat. Muista tokkokalojen alalahkon heimoista poiketen nuoliaistokoilla kylkiviiva on täysin kehittynyt. ==Levinneisyys== Nuoliaistokkoja tavataan Aasiasta Malaijien saaristosta, Salomonsaarilta ja Kiinasta. Ne elävät nopeasti virtaavissa joissa ja puroissa. Pään alla oleva imulevy on sopeutuma alustaan kiinnittymiseen nopeasti virtaavissa vesissä. ==Lähteet== Luokka:Tokkokalat
Matti Asla

Matti Juhani Julkunen (9. joulukuuta 1947 Kaavi – 22. tammikuuta 2003 Lahti)Kuolinilmoitus, Matti Juhani Julkunen, Etelä-Suomen Sanomat, 2003, No 53, sivu 5, julkaistu 23.2.2003Kirkollisia, Keski-Lahti, kuollut: Matti Juhani Julkunen 55 v, Etelä-Suomen Sanomat, 2003, No 55, sivu 26, julkaistu 25.2.2003 oli suomalainen orkesterimuusikko ja laulaja, joka teki Scandia-levymerkille kaksi albumia.Mikkeliläinen laulaja Matti Asla – Julkunen, Länsi-Savo, 1969, No 50, sivu 6, julkaistu 22.2.1969 Soiteltuaan vuosina 1961–1965 muun muassa kouluhipoissa rumpuja mikkeliläisessä rautalankabändissä, jonka ohjelmisto koostui The Shadowsin ja The Soundsin kappaleista sekä bändin omista sovituksista tutuista ralleista Saku Sammakosta Hava Nagilaan, Julkunen aloitti laulamisen vuonna 1965 laulaen paikallisten orkesterien solistina. Hän oli alkuun tunnettu Ylä-Savossa ja Mikkelissä laulaen muun muassa Erkki Viljakaisen yhtyeessä.Länsi-Savo, 1966, No 345, sivu 7, julkaistu 22.12.1966 Päästyään armeijasta Julkunen kierteli ympäri Suomea pääasiassa Pohjois- Suomessa pitäen pääpaikkanaan Kajaania, jonne Julkunen muutti vuonna 1966, ja jossa toimi Freelancerina vajaan vuoden. Tällöin Julkunen lauloi myös pitkään Ruotsissa Göteborgissa useissa paikoissa. Sen jälkeen Julkunen siirtyi helsinkiläisen orkesterin leipiin ravintolamuusikkona ja huolehti laulun ohella myös rummuista, ja muutti sitten avion myötä Iisalmeen paikallisen orkesterin solistiksi. Julkusen mukaan eräs hänen managereistaan keksi hänelle taiteilijanimen Matti Asla nimestä Aslak, josta kirjain k jätettiin pois. Iisalmesta Julkunen muutti 1970-luvun alussa Lahteen päästen opiskelemaan Lahden musiikkiopistoon.180 pyrkijää Lahden musiikkiopistoon, Uudet opiskelijat: Matti Julkunen (Iisalmi); Etelä-Suomen Sanomat, 1971, No 162, sivu 8, julkaistu 18.6.1971 Lahdessa Julkunen esiintyi pääsolistina ja rumpalina ravintolayhtyeessä Viikari-trio, jonka muut jäsenet olivat lahtelaiset Matti Leskinen ja Pertti Korhonen.Etelä-Suomen Sanomat, 1977, No 83, sivu 6, julkaistu 26.3.1977 Julkunen muutti perheineen Lahdesta 1972 Hollolaan ja takaisin 1974 LahteenKirkollisia tiedoituksia, Hollola, Seurakuntaan muuttaneet: muusikko Matti Julkunen ja perhe, Etelä-Suomen Sanomat, 1972, No 289, sivu 18, julkaistu 2.11.1972Etelä-Suomen Sanomat, 1974, No 280, sivu 15, julkaistu 17.10.1974 jatkaen edelleen esiintymisiä. Julkunen esiintyi vielä ainakin vuonna 1995 Lahdessa ravintola Syvärissä kokoonpanolla Matti Asla & Veksi.Etelä-Suomen Sanomat, 1995, No 338, sivu 26, julkaistu 15.12.1995 ==Diskografia== * Matti Asla (Scandia, 1977) * Ensimmäinen (Scandia, 1981) == Lähteet == ==Aiheesta muualla== * Luokka:Suomalaiset laulajat Luokka:Suomalaiset muusikot Luokka:Vuonna 1947 syntyneet Luokka:Vuonna 2003 kuolleet
Päreet palaa!

Päreet palaa! (The Prisoner of Second Avenue) on vuonna 1975 ensi-iltansa saanut musta komedia. Työpaikkansa menettävästä newyorkilaisesta mainosmiehestä kertovan elokuvan pääosissa ovat Jack Lemmon, Anne Bancroft ja Gene Saks. Elokuvan on ohjannut Melvin Frank ja käsikirjoittanut oman näytelmänsä pohjalta Neil Simon. == Juoni == Madison Avenuen mainosmies Mel rähjää ja oireilee kotona, muttei uskalla kertoa vaimolleen Ednalle saaneensa potkut. Kaiken kukkuraksi New Yorkissa on kauhea hellekesä, naapurit meluavat ja varkaat tyhjentävät pariskunnan kerrostaloasunnosta kaiken vähänkin arvokkaan. Viittäkymmentä lähestyvä Mel ei löydä uutta työtä, mutta pitkään kotirouvana ollut Edna saa yllättävän helposti hänelle ennestään tutun kuvaussihteerin paikan. Vaimon töihin meno vain pahentaa Melin oireita, ja hän alkaa vaikuttaa jo vakavasti sekopäiseltä. Melin sukulaiset haluavat auttaa, kunnes kuulevat miten paljon psykiatrilla käynti maksaa. Myös vaimo alkaa saada työstressin oireita, ja hänkin saa yllättäen potkut jolloin pariskunnan roolit kääntyvät ja mies alkaa ottaa vastuuta kaikille rähjäävästä vaimostaan.Elokuva YouTubessa (maksullinen). == Tuotanto == Elokuvan näytelmäversiota esitettiin Broadwaylla vuosina 1971–1973, näyttelijöinä Peter Falk, Lee Grant ja Vincent Gardenia. Tampereen Teatteri esitti näytelmän suomenkielistä ja suomalaista sovitusta nimellä Kyllä tästä selvitään kevätkaudella 2010. Pienen roolin taskuvarkaana tekee nuori Sylvester Stallone. Elokuvan puvustuksen on suunnitellut sittemmin ohjaajana tunnettu Joel Schumacher ja elokuvan alkutekstit, kohta 3:08 (maksullinen).. Melille potkut antaneen mainostoimiston nimi hissin yläpuolella on Durston, Thurston & Osborne, joka ilmeisesti parodioi BBDO-mainostoimiston alkuperäistä nimeä Batten Barton Durstine & Osborn.Elokuva YouTubessa, kohdat 4:47 ja 5:35 (maksullinen). == Arvioita == Helsingin Sanomien Paula Talaskivi kirjoitti ensi-ilta-arviossaan 1975, ettei Simonin irvailu New Yorkin tuskastuttavuuksista toimi eikä hauskuta, eikä sairaus ole hänestä muutenkaan mikään komedian aihe. Saman lehden Mikael Fränti luonnehti elokuvaa sen tv- esityksen alla 1988 näyttelijöiden elokuvaksi ja vakavaksi komediaksi, jossa on sairauskertomuksen piirteitä. ”Jack Lemmonin ja Anne Bancroftin välinen sanailu toimii, ja näytelmällisyydestä huolimatta kerrontaan on saatu ajoittain jopa ilmavuutta.” Video-oppaassa vuodelta 1994 Sam Inkinen piti elokuvaa aidosti hauskana vanhahtavana komediana ja antoi sille kolme tähteä viidestä, mikä vastaa sanallista arviota ”hyvä”. == Lähteet == == Aiheesta muualla == * * Luokka:Yhdysvaltalaiset mustan komedian elokuvat Luokka:Vuoden 1975 yhdysvaltalaiset elokuvat Luokka:New Yorkissa tapahtuvat elokuvat Luokka:Elokuvat liike-elämästä
Hjelledalen

Hjelledalen on Strynin kunnassa, Sognin ja Fjordanen läänissä, Norjassa sijaitseva laakso. == Maantiede == Hjelledalen on U-laakso, jollaisia aikanaan levinneet laaksojäätiköt ovat jättäneet jälkeensä. Useat laaksoa ympäröivät vuorenhuiput yltävät noin 1 400 metristä lähes 1 900 metrin korkeuteen asti merenpinnan tasosta. Laaksoon liittyy joitakin sivulaaksoja – Sunndalen, Skjerdingsdalen ja Grasdalen – ja päälaakso jatkuu korkeammalle itään Videdalenina. === Jäätiköt === Laaksoa ympäröivillä ylängöillä ja vuorien lailla on joitakin jäätiköitä. Niistä huomattavimmat sijaitsevat Strynefjelletin, Sætrefjelletin ja Midtstolhyrnan yllä. === Laakson vesi === Laakson pohjalla virtaa Hjelledøla-joki. Sen vesi laskee lännempänä sijaitsevaan Oppstrynsvatnet-järveen, josta edelleen länteen kohti Nordfjord- vuonoa. Vesi on peräisin sekä laaksoon liittyvistä sivulaaksoista – Sunndalenista, Skjerdingsdalenista, Grasdalenista ja Videdalenista – että laakson varrella olevilta vuorilta virtaavista vuoripuroista, jotka tulevat ylhäällä olevilta jäätiköiltä. Myös sivulaaksojen vedet ovat peräisin jäätiköiltä ja ylänköjärviltä. == Liikenne == Laakson pohjalla kulkee Fv15-tie, joka ennen idempänä olevaa Strynefjelletin ylänkölaaksoa, Videdalenia, kääntyy tunneliin ja oikaisee näin väliin jäävien vuorten läpi Breiddalen laaksoon. Siellä tie tulee risteykseen, josta tie jatkuu joko itään kohti Grotlia ja Lomia tai kääntyy Fv63-tielle kohti Geirangeria ja pohjoista. Lännensuuntaan Hjelledalenissa kulkeva Fv15-tie jatkuu Strynsvatnet-järven rannalla olevan Hjellen kautta kohti Strynin keskuskylää. Laakson itäosassa Fv15-tie risteää myös Videdaleniin, Strynefjelletiin luo nousevalle vanhemmalle Fv258-tielle. Tien varrella on hotelli sekä ylempänä Strynefjellet Sommarski -laskettelukeskus. Tie johtaa edelleen kohti itää, missä se päättyy risteykseen Fv15-tien kanssa, Grotliin. == Lähteet == == Aiheesta muualla == Luokka:Norjan laaksot Luokka:Stryn Luokka:Skandit
Mandingo

Mandingo on vuonna 1975 ensi-iltansa saanut draamaelokuva, joka perustuu Kyle Onstottin romaaniin. Elokuvan pääosissa nähdään James Mason, Susan George, Perry King, Lillian Hayman, Richard Ward, Brenda Sykes ja Ken Norton. Elokuvan on ohjannut Richard Fleischer. Elokuva kertoo 1840-luvun Yhdysvaltojen etelävaltioissan sijaitsevan plantaasin valkoisten omistajien ja mustien orjien rotujenvälisistä suhteista. == Vastaanotto == Chicago Sun-Timesin Roger Ebert kutsui elokuvaa ”sontaläjäksi” ja ”rasisisteksi roskaksi” ja antoi sille tähtien sijasta alaspäin näyttävän peukalon. Video-oppaassa vuodelta 1994 Kati Sinisalo kutsui elokuvaa ”härskiksi, väkivaltaiseksi kuvienromutukseksi”, jonka loppu on todella raaka. Hän antoi elokuvalle kolme tähteä viidestä, mikä vastaa sanallista arviota ”hyvä”. Mandingon sanotaan olevan yksi Quentin Tarantinon suosikkielokuvista, josta hän otti vaikutteita omaan elokuvaansa Django Unchained. Mandingo sai jatko-osan Drum, jota Video-oppaan Ilkka Jauhiainen piti ällöttävänä ja antoi sille kaksi tähteä viidestä. ==Lähteet== ==Aiheesta muualla== * * Luokka:Yhdysvaltalaiset historialliset draamaelokuvat Luokka:Vuoden 1975 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Richard Fleischerin ohjaamat elokuvat Luokka:Elokuvat orjuudesta
Pasi Takki

Pasi Antero Takki (s. 3. huhtikuuta 1978 Taipalsaari) on suomalainen kolmiloikkaaja. Viitattu 23.8.2011. Takki saavutti kilpaurallaan neljä SM- mitalia. Hän voitti kaksi mitalia Kalevan kisoissa, hopeaa vuonna 2000 ja pronssia vuonna 1999, ja niin ikään kaksi mitalia sisäratojen Suomen- mestaruuskilpailuissa, pronssia vuosina 1999 ja 2003. Hän sijoittui kahdesti, vuosina 1999 ja 2000, viidennelle sijalle Suomi–Ruotsi-maaottelussa. Takin kolmiloikkaennätys ulkoradoilta on tulos 15,79 metriä, jonka hän teki Seinäjoella järjestetyissä Kalevan kisoissa elokuussa 1999. Sisäradoilta hänen paras tuloksensa on 15,48 metriä, jonka hän teki Kuortaneella järjestetyissä sisäratojen Suomen-mestaruuskilpailuissa helmikuussa 2003. Hän edusti seuratasolla vuoteen 1994 asti Joutsenon Kullervoa ja vuodesta 1995 alkaen Lappeenrannan Urheilu-Miehiä. Hänen valmentajanaan toimi vuoteen 1999 asti Petri Ruotsalainen, vuoden 2000 Heikki Herva ja vuodesta 2001 Juha Isolehto. == Lähteet == Luokka:Suomalaiset kolmiloikkaajat Luokka:Vuonna 1978 syntyneet Luokka:Elävät henkilöt
Virpi Augustin

Virpi Orvokki Augustin (oik. Augustin-Ritvala; s. 19. syyskuuta 1942 Vihti) on suomalainen oopperalaulaja (draamallinen mezzosopraano). ==Henkilöhistoria ja ura== Augustin oli naimisissa kirjailija Gunnar Mattssonin kanssa, mutta liitto päättyi eroon. Heidän poikansa Kim Mattsson (s. 1962) on kenraalimajuri. Augustin on ollut Jolanda di Maria Petrisin ja Aune Antin oppilas.Otavan Iso Musiikkitietosanakirja 1, s. 191. Helsinki 1976. ISBN 951-1-02381-0 Hän voitti Lappeenrannan valtakunnalliset laulukilpailut vuonna 1969http://lappeenranta.smartpage.fi/fi/laulukilpailut-2010/pdf/Lappeenranta_laulukilpailu_2010.pdf ja piti ensikonserttinsa Helsingissä vuonna 1971. Hän on esiintynyt sekä Suomessa että ulkomailla. ==Diskografia== * Äidille, Finnlevy (1977) ==Lähteet== ==Aiheesta muualla== * Luokka:Suomalaiset laulajat Luokka:Vuonna 1942 syntyneet Luokka:Elävät henkilöt
Bamboo (yhtye)

Bamboo oli lahtelainen yhtye, joka toimi 1977-1979 http://www.city.fi/artikkeli/Teini-idolit+mit%E4+niist%E4+tuli+isona/3227/ Manageri Joni Heinosen kokoama teiniyhtye esiintyi englannin kielellä. Materiaali oli sekä cover-versioita että yhtyeelle sävellettyä materiaalia.http://www.aanitearkisto.fi/firs2/fi/nimi.php?Id=Bamboo Ensimmäinen single on versio hollantilaisen Sandy Coast -yhtyeen hitistä b-puolenaan yhtyeen oma sävellys ja sanoitus Hold Me Tight. Molemmat ovat myös albumilla.Jake Nyman Onnenpäivät 2 1995 Tammi ISBN 951-31-0573-3 s.191 Yhtye tuotiin esiin Suomen oloissa näyttävästi. Konsertissa oli mm. nuortenlehtien edustajia ja toimittajia. Yhtye suunnattiin ennen kaikkea varhaisnuorisolle. Yhtyeestä tuli kuitenkin lyhytaikainen ja se teki yhden albumin. Viimeisen singlensä yhtye teki suomeksi. ==Kokoonpano== * Sikke Litmanen – laulu, kosketinsoittimet ja kitara * Peku Tähtinen – kitara * Pertsa Putkonen – basso * Vesku Olkkola - rummut == Diskografia == === Studioalbumit === * Bamboo 1977EMI, 9c-262-38271 kasetti, Lp 9c-062-38271 === Singlet === * True Love That's A Wonder (Hans Vermeulen)/ Hold Me Tight (Litmanen-Tähtinen-Putkonen- Olkkola) * Paratiisi (I'll paradisio della vita - suom. Pertsa Reponen) / Lumottu oon (Ebony Eyes - Bob Welch, suom. Reponen) 1978<ref name="Bamboo laulut/> == Lähteet == == Aiheesta muualla == * Luokka:Suomalaiset popyhtyeet
Alaston pelko

Alaston pelko on vuonna 1996 valmistunut jännityselokuva, jonka pääosaa esittää Richard Gere. Edward Norton sai roolistaan Golden GlobenGolden Globe Awards for 'Primal Fear' Viitattu 3.7.2019. ja oli Oscar-ehdokkaana ja MTV Movie Awards -ehdokkaana. Elokuva kertoo chicagolaisesta puolustusasianajajasta Martin Vailista, joka haluaa aina mediahuomiota herättävimmät jutut saadakseen mainetta ja rahaa. Nyt hän saa päämiehekseen nuoren kuoripojan Aaronin, jota syytetään arkkipiispan murhasta. Vail uskoo heti alussa Aaronin syyttömyyteen ja myös päättää auttaa häntä ilmaiseksi, mutta jotakin Aaron näyttäisi salaavan. Vailin entinen naisystävä toimii jutussa syyttäjänä. ==Arviot== Helsingin Sanomien Mikael Fräntin mukaan elokuva on rakennettu Geren tähti-imagoon varaan.Uhkapeliä ihmishengillä, Helsingin Sanomat 24.5.1996, viitattu 3.7.2019 == Näyttelijät== == Lähteet == == Aiheesta muualla == * * * Luokka:Yhdysvaltalaiset psykologiset jännityselokuvat Luokka:Oikeussalidraamat Luokka:Vuoden 1996 yhdysvaltalaiset elokuvat Luokka:Gregory Hoblitin ohjaamat elokuvat ja:真実の行方#映画
TECTA

Alfa-tectorin on proteiini, jota ihmisessä koodaa TECTA-geeni. Sillä on merkitystä sisäkorvan toiminnan kannalta. Ihmisten ja simpanssien perimää verrattaessa on todettu, että niillä on muun muassa siinä geenissä merkittäviä eroja. Tutkijat ovat arvioineet, että tämä geeni on muuttunut samanaikaisesti kuin kieligeeni FOXPμ, jossa myös on suuria eroja ihmistä simpanssiin verrattaessa.Lasse Berg, Gryning över Kalahari, sivu 71, Ordfront 2007 ==Lähteet== Luokka:Proteiinit
Vuoden 2007 Atlantin hurrikaanikausi

Vuoden 2007 Atlantin hurrikaanikausi tuotti 17 troopista myrskyä ja kuusi hurrikaania, joista kaksi oli vakavia. Ainakin 400 ihmistä sai surmansa, ja aineellisten vahinkojen määräksi arvioitiin noin kolme miljardia dollaria. ==Ennusteet== Coloradon valtionyliopiston tutkijaryhmä ennusti keskimääräistä aktiivisempaa kautta 8. joulukuuta 2006 julkaistussa arviossaan, jonka mukaan vuonna 2007 havaittaisiin 14 nimettyä myrskyä ja seitsemän hurrikaania, joista voimakkaita olisi kolme. ==Kauden myrskyt== Myrsky Aika aktiivisena Voimakkuus Alin ilmanpaine (millibaaria) Vahingot (miljoonaa USD) Kuolleita Andrea 9.–11. toukokuuta Subtrooppinen myrsky 1001 0 (6) Barry 1.–2. kesäkuuta Trooppinen myrsky 997 1 (2) Chantal 31. heinäkuuta – 1. elokuuta Trooppinen myrsky 997 >5,5 0 Dean 13.–23. elokuuta Luokan 5 hurrikaani 905 1 500 32 (12) Erin 14.–17. elokuuta Trooppinen myrsky 1003 25 16 Felix 31. elokuuta – 6. syyskuuta Luokan 5 hurrikaani 929 780 130 (3) Gabrielle 8.–11. syyskuuta Trooppinen myrsky 1004 0 Ingrid 12.–17. syyskuuta Trooppinen myrsky 1002 Humberto 12.–14. syyskuuta Luokan 1 hurrikaani 985 50 1 10 21.–22. syyskuuta Trooppinen matalapaine 1005 6,2 0 Jerry 23.–24. syyskuuta Trooppinen myrsky 1003 Karen 25.–29. syyskuuta Luokan 1 hurrikaani 988 Lorenzo 25.–28. syyskuuta Luokan 1 hurrikaani 990 92 6 Melissa 28.–30. syyskuuta Trooppinen myrsky 1005 15 11.–12. lokakuuta Trooppinen matalapaine 1011 Noel 28. lokakuuta – 2. marraskuuta Luokan 1 hurrikaani 980 582 163 (6) Olga 11.–13. joulukuuta Trooppinen myrsky 1003 45 45 Samoja nimiä käytetään uudelleen joka kuudes vuosi, mutta jos myrsky on tehnyt erityisen pahaa tuhoa, sen nimi poistetaan listoilta. Vuonna 2007 käytöstä poistettiin Dean, Felix ja Noel. == Lähteet == == Aiheesta muualla == *
Rolf Bergström

Rolf Bergström on suomalainen laulaja, joka teki Manhattan-levymerkille albumin. Hänen yhtyeensä oli nimeltään Rolf Bergström ja Pyhimykset; yhtye teki keikkoja 1970-luvulla. Tunnettuja kappaleita ovat muun muassa "Pornojenkka" (1971)https://kansalliskirjasto.finna.fi/Record/viola.355138 ja käännöskappale "Rokkibaby" (1974).https://kansalliskirjasto.finna.fi/Search/Results?lookfor=rokkibaby&type;=AllFields&limit;=0&filter;%5B%5D=%7Eauthor_facet%3A%22Bergstr%C3%B6m%2C+Rolf%2C+esitt%C3%A4j%C3%A4%22 ==Diskografia== * Rokkibaby, Manhattan (1974) == Lähteet == * === Viitteet === Luokka:Suomalaiset laulajat Luokka:Syntymävuosi puuttuu Luokka:Elävät henkilöt
Virginia Cherrill

Virginia Cherrill (12. huhtikuuta 1908 Carthage, Illinois, Yhdysvallat – 14. marraskuuta 1996 Santa Barbara, Kalifornia, Yhdysvallat) oli yhdysvaltalainen elokuvanäyttelijä, joka tunnetaan roolistaan sokeana tyttönä Charles Chaplinin elokuvassa Kaupungin valot (1931). Cherrill syntyi vanhempiensa, James E. Cherrillin ja tämän vaimon Blanchen, karjatilalla Carthagessa, Illinoisin osavaltiossa. Vanhemmat olivat menneet aikoinaan naimisiin suunnittelemattoman raskauden takia, ja avioliitto päättyi eroon Cherrillin lapsuuden aikana. Cherrill solmi ensimmäisen avioliittonsa 1920-luvun puolivälissä varakkaan chicagolaisen asianajajan kanssa. Erottuaan miehestään hän muutti vuonna 1927 Los Angelesiin, missä hän tutustui elokuvapiireihin. Cherrillillä ei ollut kokemusta näyttelemisestä, mutta hän päätyi kuitenkin elokuviin Chaplinin valittua hänet naispääosaan elokuvaansa Kaupungin valot. Cherrillin ja Chaplinin välit eivät olleet liki kaksi vuotta kestäneiden kuvausten aikana hyvät ja jonkin ajan kuluttua Chaplin irtisanoikin Cherrillin aikomuksenaan korvata tämä Kultakuumeen (1925) tähdellä Georgia Halella. Lopulta hän kuitenkin päätti, että jo kuvattujen kohtausten kuvaaminen uudelleen tulisi liian kalliiksi ja palkkasi Cherrillin uudelleen. Kaupungin valot sai ensi- iltansa vuonna 1931 ja sitä pidetään yhtenä Chaplinin keskeisimmistä teoksista. Kaupungin valot teki Cherrillistä kuuluisan, ja hän jatkoi näyttelemistä muun muassa Fox Film Companyn ja Metro-Goldwyn-Mayerin romanttisissa komedioissa, jotka saivat kuitenkin vaatimattoman suosion. Hän oli myös naimisissa elokuvatähti Cary Grantin kanssa vuosina 1934–1935. Cherrill päätti elokuvauransa vuonna 1936 jännityselokuvaan Troubled Waters. Vaikka hän ei koskaan ollut varsinainen elokuvatähti, hän on saanut urastaan tähden Hollywood Walk of Famelle. Elokuva-uransa jälkeen Cherrill avioitui vuonna 1937 englantilaisen aatelisen, George Child-Villiersin, Jerseyn jaarlin, kanssa ja muutti Britanniaan. Hänet tunnettiin avioliittonsa aikana Jerseyn kreivittärenä. Erottuaan vuonna 1946 Cherrill muutti takaisin Yhdysvaltoihin. Hän asui loppuelämänsä Santa Barbarassa, Kaliforniassa neljännen ja viimeisen aviomiehensä Florian Martinin kanssa. ==Lähteet== *Robinson, David: Chaplin – His Life and Art (Collins, 1985) *Bright Spark of the Silver Screen (The Guardian, 9.5.2009) ==Kirjallisuutta== *Seymour, Miranda: Chaplin's Girl: The Life and Loves of Virginia Cherrill (Pocket Books, 2009) Luokka:Yhdysvaltalaiset näyttelijät Luokka:Vuonna 1908 syntyneet Luokka:Vuonna 1996 kuolleet
Yhdystie 2042

Yhdystie 2042 on tie, joka kulkee Aurasta Tortinmäkeen. Tien pituus on 9 kilometriä. Tie alkaa Aurassa, missä tie erkanee valtatiestä 9. Tie kulkee Auran Loistilan ja Karviaisten kautta Tortinmäkeen ohittaen myös kantatien 41. Tie päättyy Tortinmäellä, missä tie yhtyy seututiehen 204. Tien osoitenimi on Tortinmäeltä Turun ja Auran rajalle asti Tortinmäentie, mistä tie jatkaa loppumatkansa Auran kunnan alueella Karviaistentienä. Tie on koko matkallaan päällystetty kaksikaistainen tie, josta puuttuu keskiviivat. Tien liikennemäärät ovat kantatien 41 ja valtatien 9 välisellä osuudella noin 1600 ajoneuvoa vuorokaudessa. Kantatien 41 ja Seututien 204 välillä liikennemäärät tippuvat noin 400-600 ajoneuvoon vuorokautta kohden. == Lähteet == 2042 Luokka:Auran liikenne Luokka:Turun liikenne Luokka:Paattinen
Yhdystie 2043

Yhdystie 2043 on yhdystie, joka johtaa Pöytyän Riihikoskelta seututien 204 risteykseen Yläneelle Pöytyällä. Tien pituus on 10 kilometriä. ==Tien historiaa== Tie rakennettiin Pöytyän ja Yläneen väliseksi yhdystieksi 1890-luvun alkupuolella. Tien rakentamiseen vaikutti keskeisesti yläneläinen valtiopäivämies, taloustirehtööri F. F. Björni. Tätä ennen Pöytyän ja Yläneen välinen ainoa tieyhteys oli vuosisatoja kulkenut Pöytyän Ortenojan ja Yläneen Uudenkartanon kautta. Tien valmistumisen muistoksi on tien varressa olevaan siirtolohkareesen Pöytyän Riihikoskella hakattu F. F. Björnin nimikirjaimet ja vuosiluku 1895. Samanlainen hakkaus kalliossa on myös tien toisessa päässä Yläneen uudessakartanossa. ==Lähteet== 2043 Luokka:Pöytyän liikenne Luokka:Yläne
Yhdystie 2224

Yhdystie 2224 on noin kilometrin pituinen yhdystie, joka kulkee ja valtatien 9 (E63) moottoritieliittymästä Liedon Asemankulman kaakkoispuolelle seututien 222 risteykseen. ==Tien kulku== Tie saa alkunsa valtatien 9 (E63) moottoritien liittymästä, josta alkaa myös Euran suuntaan lähtevä seututie 204. Ensin tie ohittaa Poikojan asutusalueen sen eteläpuolelta ja samassa yhteydessä Zoolandiaan menevän Eläintarhantien, sitten Pahkalaukkaantien ja ylikulkuna Turku–Toijala-radan, jonka jälkeen tie saapuu Liedon asemankulmalle, menee sen asutuskeskuksen läpi ja päättyy melkein heti sen jälkeen seututien 222 risteykseen. Vuonna 2013 avattiin rautatien ylittävälle sillalle kevyen liikenteen väylä, sekä suojatiet sillan kummallekin puolelle. Tietä pitkin kulkee osa TLO:n Turku–Oripää-linjan linja-autoista, ja tien varrella on pysäkkejä kumpaankin suuntaan. Tien nimi on koko matkaltaan Tammentaantie. Tien nopeusrajoitus oli 50 kilometriä tunnissa, mutta loppuvuodesta 2013 se laskettiin 40 kilometriin tunnissa. Nopeusrajoitus nostettiin takaisin 50 kilometriin tunnissa loppuvuodesta 2021. thumb|left|Turku–Toijala-radan ylittävä silta 2224 Luokka:Liedon liikenne
Kassareservi

Kassareservi eli kassavaranto tarkoittaa yritystaloudessa helposti ja nopeasti rahaksi muutettavia varoja, kuten pankkitileillä olevia rahoja. Erityisesti pankkien on seurattava kassavarantojaan, jotka muodostavat puskurin siltä varalta, että pankki joutuisi odottamatta maksamaan suuren osan velkojaan. Suomen pankkilaeissa on säädetty vähimmäisedellytykset kassavarannosta. Kassavarantosuhde määrittää sen, kuinka suuren osuuden pankkitalletuksesta pankin on laitettava sivuun reserviksi ja kuinka suuri osuus voidaan lainata eteenpäin. Kassavarantojärjestelmästä luovuttiin Suomessa 1. heinäkuuta 1993. Euroon siirtymisen yhteydessä Suomi liittyi euromaiden vähimmäisvarantojärjestelmään. Eurojärjestelmän vähimmäisvarantojärjestelmää sovelletaan euroalueen luottolaitoksiin, ja sen tarkoituksena on tasata korkoja ja lisätä keskuspankkirahoituksen tarvetta. Kunkin luottolaitoksen on talletettava tietty osa varoistaan kansallisiin keskuspankkeihin. ==Lähteet== Luokka:Liiketaloustiede
Black & White (yhtye)

Black & White on suomalainen yhtye, joka teki Manhattan-levymerkille albumin. ==Diskografia== * Black & White, Manhattan, Manhattan man 3022 (1975) * Listoilla 3, Manhattan manc 3015 (1975) (kokoomalevy, jolla kolme Black & Whiten kappaletta) ==Lähteet== * Luokka:Suomalaiset lauluyhtyeet
Herman Blomerus

Herman Blomerus (k. 20. syyskuuta 2019 Kanada) oli suomalainen romanitaustainen laulaja ja helluntailainen seurakuntapastori, joka levytti kaksi albumia Prisma-levymerkille. Blomerus vaikutti Järvenpään helluntaiseurakunnan johtajana sekä aikaisemmin Tikkurilan helluntaiseurakunnan pastorina. Hän oli Helluntaiherätyksen ensimmäisiä romanijulistajia Suomessa sekä Helsingin Saalem-seurakunnan evankelista. Blomerus oli myös valtakunnallisen romanijärjestön Elämä ja Valo ry:n perustajajäsen. Blomerus toimi elämänsä loppupuolella Sudburyn sekä Toronton suomalaisen helluntaiseurakunnan pastorina. Hän esiintyi myös lauluyhtye Romanosissa. Blomerus kuoli Kanadassa 20. syyskuuta 2019. ==Diskografia== Nimi Julkaisutiedot Vaikka köyhänä synnyin * Julkaistu: 1974 * Levy-yhtiö: Prisma Laulun lapsi * Julkaistu: 1980 * Levy-yhtiö: Prisma Herman Blomerus * Julkaistu: 1996 * Levy-yhtiö: Prisma ==Lähteet== ==Aiheesta muualla== * Luokka:Suomalaiset laulajat Luokka:Suomen romanit Luokka:Syntymävuosi puuttuu Luokka:Vuonna 2019 kuolleet Luokka:Suomalaiset helluntailaiset pastorit Luokka:Hengellisen musiikin esittäjät
David Maslanka

David Maslanka (30. elokuuta 1943 New Bedford, Massachusetts – 6. elokuuta 2017 Missoula, Montana) oli yhdysvaltalainen säveltäjä. Hän opiskeli Oberlin Collegen konservatoriossa klarinetinsoittoa George Walnin ja sävellystä Joseph Woodin johdolla. Hän lisäksi vietti vuoden Salzburgin Mozarteumissa, ja vuonna 1971 hän sai filosofian tohtorin arvon Michigan osavaltionyliopistosta, jossa häntä oli opettanut sävellyksessä H. Owen Reed.Carl Fischer - Publisher of Fine Music: DAVID MASLANKA Maslankan teoksia on esitetty kansainvälisesti; hänen puhallin- ja lyömäsoitinteoksistaan on tullut osa yhtyeiden vakio- ohjelmistoa. Hänen tuotantoonsa kuuluu esimerkiksi useita sinfonioita, konsertto marimballe ja lyömäsoitinyhtyeelle, teoksia soolosoittimille ja kolme puhallinkvintettoa. Teoksia on levytetty useille levymerkeille. Maslanka on kuulunut eri korkeakoulujen, esimerkiksi Sarah Lawrence Collegen, henkilökuntiin Yhdysvalloissa. Hän asui Montanan Missoulassa. Hän matkusti runsaasti vierailevana säveltäjänä, kapellimestarina ja luennoitsijana. == Lähteet == == Aiheesta muualla == * Viralliset sivut Luokka:Yhdysvaltalaiset säveltäjät Luokka:Vuonna 1943 syntyneet Luokka:Vuonna 2017 kuolleet
Boanerges

Boanerges on suomalainen hengellinen lauluyhtye, joka teki kolme albumia (ensimmäinen kokoonpano). Alkuperäisessä kokoonpanossa soittivat vuosina 1973-1975 Hannu Enbuska, akustinen kitara ja laulu, Heikki Vartiainen, kitara, Pekka Ikonen, basso ja laulu, Leevi Launonen, urut, Heikki Lapinkataja (ent. Enbuska), basso, Juhani Karvonen rummut. Vuonna 1976 kokoonpanoon tuli mukaan Reijo Vaurula, Fender Rhodes- piano, Kale Vaija (1955-2019) laulu ja Olli Pitkänen, kitara. LIsäksi äänitteillä kitarassa kuultiin Tapio Lohikkoa. - Bändin riveissä on pyörähtänyt useita muusikkoja erimittaisia ajanjaksoja. Boanerges oli helluntaiherätyksen ensimmäinen varsinainen bändi, joka joutui toimimaan tietynlaisena uranuurtajana ja tienraivaajana myöhemmille sukupolville ajassa, jossa sähköiset soittimet ja rummut eivät olleet itsestään selvä valinta evankeliumin välittämiseen. Boanerges teki kesällä 2001 kahden keikan mittaisen come backin: Keuruulla juhannuksena sekä Joensuun Gospel- Festivaaleilla elokuussa. Samana kesänä julkaistiin bändin kokoomaäänite, jota yksin Keuruulla juhannuksena myytiin 800 kpl. Yhteensä bändin äänitteitä on myyty n. 18.000 kpl. Boanerges II - kokoonpanossa vuosina 1981-1986 soittivat Heimo Enbuska, laulu, Olli Pitkänen, kitara, Paavo Hako, basso, Timo Huttunen (1952-2017), rummut, Reijo Vaurula, koskettimet. Tämä kokoonpano julkaisu yhden äänitteen, PS 150 vuonna 1985. ==Diskografia== * Mun Jeesus elää (Prisma, 1977) * Nyt tiedän sen (Prisma 1979) * Hän saapuu (Gospel sound, 1981) * (Lisäksi Aikamedian julkaisema kokoelmalevy, 2001) * PS 150 (VS-kasetti, 1985) ==Aiheesta muualla== * Luokka:Suomalaiset lauluyhtyeet Luokka:Suomalaiset kristilliset yhtyeet Luokka:Helluntaiherätys Suomessa
Imam-Ali Habibi

Imam-Ali Habibi Goudarzi (, s. 27. toukokuuta 1931 Babol) on aktiiviuransa lopettanut iranilainen vapaapainija, olympiavoittaja, maailmanmestari ja Aasian kisojen kultamitalisti. 67–78 kilogramman painoluokissa kilpaillut Habibi voitti painijanurallaan vapaapainissa olympiakultaa Melbournessa 1956 ja kolme maailmanmestaruutta. Lisäksi Habibi voitti vuonna 1958 Aasian kisoista kultamitalin. Rooman kesäolympialaisissa 1960 hän jäi neljänneksi hävittyään yhdysvaltalaiselle Douglas Blubaughille. Vuonna 2007 Habibi nimettiin kansainväliseen painin hall of fameen.http://www.wrestlinghalloffame.org/statenews.php?state=&action;=fullnews&id;=2371 == Lähteet == * Profiili foldeak.com:in painitietokannassa * Profiili FILA:n sivustolla * Emam Ali Habibi Biography and Olympic Results Sports Reference LLC. === Viitteet === Luokka:Iranilaiset vapaapainijat Luokka:Iranilaiset olympiavoittajat Luokka:Vuonna 1931 syntyneet Luokka:Elävät henkilöt
Kesäuniversiadit 2011

XXVI kesäuniversiadit järjestettiin Shenzhenissä, Kiinassa 12.–23. elokuuta 2011. Kesäuniversiadit olivat järjestyksessään 26:nnet, kilpailuja järjestettiin 305 kaikkiaan 22 lajissa. Kilpailuihin osallistui yli 7 500 urheilijaa 152 maasta. Kisaisännyyttä hakivat myös Taiwanin Kaohsiung, Puolan Poznań, Venäjän Kazan ja Espanjan Murcia. Suomi lähetti kesäuniversiadeihin 102 urheilijaa. Shenzhenin metroverkostoa laajennettiin merkittävästi ennen tapahtumaa. Universiadeissa kilpailtiin kolmentoista vakiolajin – jalkapallo, judo, koripallo, lentopallo, miekkailu, pöytätennis, rytminen voimistelu, telinevoimistelu, tennis, uimahypyt, uinti, vesipallo ja yleisurheilu - lisäksi yhdessätoista kisajärjestäjän valitsemassa lajissa. Nämä lajit ovat aerobic, ammunta, beach volley, golf, jousiammunta, painonnosto, purjehdus, pyöräily, shakki, sulkapallo sekä taekwondo. Tuloksia, ennen kaikkea yleisurheilun, jouduttiin muuttamaan useiden doping-rikkomusten vuoksi, joita havaittiin useita vuosia itse kilpailujen jälkeen. Eniten mitaleja keräsi isäntämaa Kiina (145 mitalia), toiseksi tuli Venäjä (132 mitalia) ja kolmanneksi Etelä-Korea (79 mitalia). Suomalaisittain paras sijoitus oli Tuula Tenkasen viides sija purjehduksen Laser Radial-luokassa. Shenzhen Bay Sports Center oli kilpailujen avajaisten ja tapahtumien järjestyspaikka. ==Lähteet== ==Aiheesta muualla== *Kilpailujen virallinen sivusto *Video Ceremony - Shenzhen 2011 Universiade 2011 Luokka:Vuoden 2011 urheilu Luokka:Kiinan urheilutapahtumat Luokka:Shenzhen
Benjamin Zephaniah

Benjamin Obadiah Iqbal Zephaniah (15. huhtikuuta 1958 Birmingham, EnglantiGregory, Andy (2002) International Who's Who in Popular Music 2002, Europa, ISBN 1-85743-161-8, p. 562 – 7. joulukuuta 2023) oli jamaikalaistaustainen brittikirjailija ja -runoilija. Hänen taustansa oli rastafari-liikkeessä. Vuonna 2008 The Times asetti hänet sijalle 48 listatessaan Britannian merkittävimpiä sodanjälkeisiä kirjailijoita.Larkin is nation's top poet, BBC News, 23 October 2003; The 50 greatest British writers since 1945 , The Times, 5 January 2008. Zephaniah oli vegaani ja anarkisti.‘Reforming has done nothing. That’s why I’m an anarchist.’ An interview with Benjamin Zephaniah Red Pepper, 10.4.2018. Viitattu 5.5.2018. ==Lähteet== ==Aiheesta muualla == * Benjamin Zephaniahin sivut * Rasta poet publicly rejects his OBE by Merope Mills, published by The Guardian on 27 November 2003. * Benjamin Zephaniah -- from The Black Presence in Britain *Benjamin Zephaniah on Poetry, Politics and Revolution - video report by Democracy Now! Luokka:Englantilaiset kirjailijat Luokka:Brittiläiset anarkistit Luokka:Vuonna 1958 syntyneet Luokka:Vuonna 2023 kuolleet
Hohtokultakuoriainen

Hohtokultakuoriainen (Cetonischema aeruginosa tai Protaetia aeruginosa) on lehtisarvisiin (Scarabaeidae) kuuluva kovakuoriaislaji. ==Tuntomerkit== Muistuttaa Suomessa tavattavaa kultakuoriaista (Cetonia aurata) ja kuparikuoriaista (Potosia cuprea), mutta on näihin verrattuna suuri ja hyvin kiiltävä, eikä lajilla esiinny peitinsiivissä valkoista kirjailua. ===Levinneisyys=== Lajia voi tavata Suomessa harvoin, mutta lähimmät löytöpaikat sijaitsevat Liettuassa. ==Lähteet== Luokka:Lehtisarviset
Ida Bobach

Ida Bobach (s. 30. heinäkuuta 1991) on tanskalainen suunnistaja ja keskimatkan MM-mitalisti. Seuratasolla hän edustaa Ulricehamns OK:ta. Nuorten MM- kilpailuissa Bobach edusti maataan ensimmäistä kertaa 15-vuotiaana. Ensimmäisen nuorten MM-mitalinsa hän voitti Göteborgissä 2008 sijoituttuaan viestissä hopealle. Bobach juoksi avausosuuden Venlojen viestin 2009 voittaneessa Ulricehamns OK:n joukkueessa. Myöhemmin samana vuonna San Marinossa hän voitti nuorten MM-kultaa pitkältä matkalta, MM-hopeaa sprintistä sekä MM-pronssia keskimatkalta ja viestistä. Nuorten MM-kilpailuissa Ålborgissa 2010 hän voitti kultaa pitkällä matkalla, sprintissä ja viestissä. Viimeisenä juniorivuotenaan 2011 Wejherowossa hän voitti nuorten maailmanmestaruuden kaikilla henkilökohtaisilla matkoilla sekä pronssia viestistä. Samana vuonna Savoien MM-kilpailuissa Bobach voitti hopeaa keskimatkalta. ==Lähteet== Luokka:Tanskalaiset suunnistajat Luokka:Vuonna 1991 syntyneet Luokka:Elävät henkilöt
FC Viktoria Plzeň

FC Viktoria Plzeň on vuonna 1911 perustettu tšekkiläinen jalkapalloseura Plzeňin kaupungista. Seura pelaa Tšekin pääsarjassa, Synot ligassa. Viktoria Plzeň voitti ensimmäisen Tšekin mestaruutensa kauden 2010–2011 päätteeksi. Mestaruuden myötä seura pääsi 2011–2012 Mestarien liigan karsintoihin, joista se eteni lohkovaiheeseen kukistamalla Pyunik Jerevanin, Rosenborgin ja FC Kööpenhaminan. Viktoria Plzeň on voittanut Tšekin cupin 1971 ja 2010. == Saavutukset == * Tšekin mestaruus (6): 2011, 2013, 2015, 2016, 2018, 2022 * Tšekin cup (2): 1971, 2010 * Tšekin supercup (2): 2012, 2016 == Entisiä valmentajia == * Michal Bílek * Petr Rada * František Straka * Pavel Vrba == Lähteet == == Aiheesta muualla == * Seuran viralliset sivut Viktoria Plzen Luokka:Vuonna 1911 perustetut urheiluseurat Luokka:Plzeň
Viron Helsingin-suurlähetystö

Viron Helsingin-suurlähetystö sijaitsee Helsingin Kaivopuistossa Itäisen Puistotien ja Kalliolinnantien risteyksessä. Suurlähettiläs on vuodesta 2020 vironinkeriläinen Sven Sakkov. ==Rakennuksen historia== Lähetystörakennuksen rakennutti Viron valtio Oskar Kallaksen vuonna 1919 ostamalle entiselle huvilatontille.Sirpa Pääkkönen: Viron 80-vuotias suurlähetystö Kaivopuistossa todisti maan ilot ja murheet Helsingin Sanomat 4.12.2013. Viitattu 7.5.2016. Vuosina 1872–1933 tontilla sijaitsi kenraalikuvernöörinkanslian kirjaajan, kollegiasessori Peter Wilhelm Arnold Behsen rakennuttama vuokrahuvila sekä kaksi muuta puurakennusta, joissa oli myös asuinhuoneita. Näiden tilat olivat vuokrattuina, mistä johtuen lähetystö sai aluksi käyttöönsä vain yhden viiden hengen asunnon ja jatkoi vuoteen 1923 toimintaa Tehtaankatu 1:n alakerrassa sijainneissa vuokratiloissa. Lähettiläs Hans Rebasen aloitteesta lähetystölle päätettiin vuonna 1931 rakentaa uudisrakennus samalle tontille. Suunnittelukilpailun voitti virolainen arkkitehti Konstantin Bölau ja nykyinen rakennus valmistui vuonna 1933. Kaksikerroksinen talo edustaa funktionalistista tyyliä. Se oli aikanaan ensimmäinen Viron lähetystöksi rakentama talo. Viimeinen lähettiläs ennen Viron miehitystä oli Aleksander Warma. Hän jätti lähetystötalon 6. elokuuta 1940, jolloin Neuvostoliitto julisti Viron osaksi aluettaan. Warma ei luovuttanut taloa, vaan sinetöi sen ovet ja jätti avaimet vartiointiliikkeelle. Neuvostoliiton lähetystö otti rakennuksen haltuunsa muutaman päivän kuluttua saatuaan siihen poliisin virka- apua. Jatkosodan aikana Suomi antoi rakennuksen Neuvostoliiton etuja Suomessa valvoneen Ruotsin lähetystön hallintaan, sodan jälkeen sen otti haltuunsa ensin valvontakomissio ja sitten Neuvostoliitto. Talossa toimivat Neuvostoliiton konsulaatti ja kaupallinen edustusto kunnes ne siirtyivät vuonna 1952 Tehtaankadulle valmistuneeseen uuteen Neuvostoliiton suurlähetystön taloon, minkä jälkeen entinen Viron lähetystö oli lähetystöhenkilökunnan kirjastona, kauppana ja klubihuoneistona. Neuvostoliitto vaihtoi sen ja eräitä muita tontteja Suomen valtion kanssa Tehtaankadulla sijaitsevaan tonttiin, jolle rakennettiin Neuvostoliiton kaupallisen edustuston uusi talo. Eduskunta hyväksyi vaihtokaupan vuonna 1968, mutta rakennus luovutettiin suomalaisille vasta syyskuussa 1973. Talosta kaavailtiin läheisen Helsingin hovioikeuden lisätiloja, mutta hanke jäi toteutumatta ja rakennus tyhjilleen, kunnes se myytiin vuonna 1977 Bulgarialle. Viron itsenäistyttyä uudelleen vuonna 1991 vanhan lähetystörakennuksen takaisin saaminen kangerteli, ja lähetystö toimi Fabianinkadulla.Paula Paukku, Monien tarinoiden suurlähetystö, Helsingin Sanomat 23.8.2011 sivu A 11 Suomen valtio osti rakennuksen takaisin Bulgarialta ja vaihtoi sen Viron kanssa Tallinnassa sijaitsevaan vanhaan Suomen lähetystörakennukseen. Talo palautui Viron suurlähetystön käyttöön helmikuussa 1994. ==Lähteet== Luokka:Suomen ja Viron väliset suhteet Luokka:Kaivopuisto Luokka:Suurlähetystöt Helsingissä